Maag
Gastritis utawa radhang lambung utawa tukak lambung yaiku lelara kang ana weteng, utamané ana lambung amarga tatu utawa radhang kang nyebabaké weteng krasa lara, mules, lan perih.

Jinis Maag 
Ana 2 jinis penyakit maag kang umum, yaiku:

 Gastritis Akut 
 Lelara maag akut yaiku peradangan (walesan seka awak kanggo nglawan mikroorganisme lan barang asing kang ciriné panas, abuh, linu lan gangguan organing badan) sing ana ing weteng, lan biasane diwatesi karo muklosa. Lelara maag akut bisa kedadeyan tanpa sebab sing dingerteni.
 Gastritis Kronik 
 Lambung wong kang lara maag biasané ana peradangan (walesan saka awak kanggo nglawan mikroorganisme lan barang asing kang ciriné panas, abuh, linu lan gangguan organing badan) sawetara jinis kelainan, sing nyebabaké gastritis saka jinis tartamtu yaiku gastritis kronis.

Jinis lelara maag adhedhasar nemené lara, bisa dipérang dadi:

 Maag sing kagolong ènthèng 
 Lelara iki isih kagolong minangka lelara tahap ènthèng, sejatiné kabèh uwong uwis duwèni lelara iki, yèn dipriksakaké mengko bakal kètok yèn asem lambungé dhuwur ing bagéan tembok lambung. 
 Maag kang tingkaté sedhengan, yaiku: 
 Lelara maag iki wis nyebabaké lara lan eneg. 
 Maag kronis 
 Maag kronis yaiku maag kang luwih nemen tinimbang lelara maag biasa. 
 Kanker lambung 
 Kanker lambung dumadi amarga microorganisme kang mbebayani, yaiku Helycobacter pylori .

Sebab 
Sebabé bisa amarga wong sing mangané ora tumata, ana mikroorganisme mbebayani, ngombé obat - obatan tartamtu, bisa uga amarga ngombé alkohol, jam turu kang ora tumata lan stres. Maag uga bisa amarga telat mangan, banjur nalika mangan langsung akèh banget. Lelara maag yèn wis nemen bisa nyebabaké wong séda.

Pratandha 

 Lara nalika bebucal 
 Eneg lan muntah 
 Asring keluwèn 
 Kembung 
 Lara ing weteng lan dhadha 
 Asring glègèk

Pangobatan 
Maag bisa diobati nanging ora bisa nganti mari tenanan, maag bisa kumat yèn wong kang duwèni lara maag ora njaga mangan, kakèhan mangan, utawa sebab liyané. Biasané wong kang duwèni lara maag yèn prelu kudu ngombé obat. Nanging maag bisa dicegah kanthi cara njaga mangan, mangan sacukupé, wisuh sadueungé mangan, lan aja njajan sembarangan.

Pangobatan kanggo lara maag umumé diombé rong jam sadurungé mangan lan rong jam sawisé mangan. Ancas ngombe obat rong jam sadurungé mangan yaiku kanggo netralaké asem lambung, amarga ing wanci kuwi mesthi wis akèh asem lambung kang numpuk lan lambung kang tatu bakal lara yèn kena asem lambung. Banjur obat kang diombé rong jam sawisé mangan duwèni ancas kanggo nanggulangi lambung saka asem kang terus diprodhuksi. Pungkasane, rong jam sawisé mangan, asem kang ana ing lambung digunakaké kanggo mrosès pakanan saéngga asem kuwi mau ora bakal nambahi tatu kang ana ing lambung.

Pangobatan kang digunakaké:

 Antacid (Netralisasi asem lambung lan ngilangi rasa perih) 
 Pompon proton nyegah metuné baktèri (ngandheg prodhuksi asem weteng lan nyegah infeksi baktèri helicobacter pylori) 
 Agen Cytoprotective (Nglindhungi jaringan mukosa lambung lan usus cilik) 
 Obat anti-sekretorik (bisa nyuda sekresi asem) 
 Pankreatin (Mbantu pencernaan lemak, karbohidrat, protein lan nambani kelainan pencernaan kaya ta kembung, muneg-muneg, lan asring ngentut) 
 Ranitidin (Ngobati tukak lambung) 
 Cimetidine (Ngobati dispepsia)

Panyebab liya kang bisa njalarani lelara maag yaiku bisa saka panganan, kaya ta: 

 Unjukan kang bisa nyebabaké asem lambung mundhak yaiku: kopi, anggur putih, sari buah sitrus, uga susu. 
 Panganan sing pedhes utawa kecut, kaya ta cuka, lombok, lan mrica (panganan sing ngrangsang weteng lan bisa ngrusak dhindhing lambung). 
 Panganan kang angèl diprosès lan bisa gawé randhat kosongé lambung . Amarga iki bisa nyebabake prodhuksi asem lambung saya akèh, tuladha panganané yaiku, gajih, kue tar, coklat, lan keju . 
 Panganan kang bisa  ngedhunaké fungsi klep krongkongan ngisor, kaya ta alkohol, coklat, panganan kang akèh gajihé, lan gorèngan 
 Panganan lan ombénan sing ngemot akeh gas lan uga akèh serat, antawisipun:

 Sayuran tartamtu kaya ta sawi lan kobis 
 Woh - wohan tartamtu kaya ta nangka lan gedhang ambon 
 Panganan kang akèh seraté, kaya ta dhondhong lan buah sing digaringaké 
 Ombenan sing ngandhut akèh gas (kaya ta ombénan kang ana sodané).

Saliyane kuwi, kagiyatan kang bisa nambah jumlah gas ing jero lambung uga kudu diadohi, kaya ta mangan permèn karèt lan rokok.

Rujukan

Pranala jaba 

 Spike Asam Gastrik menyang Lungs

Gastroenterologi
Sistem pancernan